CELEX: 62017CN0371
Language: el
Date: 2017-06-19 00:00:00
Title: Υπόθεση C-371/17: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 19 Ιουνίου 2017 — Uber BV κατά Richard Leipold

25.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 318/5
            
         Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 19 Ιουνίου 2017 — Uber BV κατά Richard Leipold
   (Υπόθεση C-371/17)
   (2017/C 318/08)
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Αναιρεσείουσα: Uber BV
   
      Αναιρεσίβλητος: Richard Leipold
   
      Προδικαστικά ερωτήματα
   
   
               1)
            
            
               Πρέπει να θεωρηθεί ότι μια επιχείρηση παρέχει η ίδια υπηρεσίες στον τομέα των μεταφορών κατά την έννοια του άρθρου 58, παράγραφος 1, ΣΛΕΕ και του άρθρου 2, παράγραφος 2, στοιχείο δʹ, της οδηγίας 2006/123 (1), όταν συνεργάζεται με επιχείρηση αγοραίων αυτοκινήτων που έχει άδεια για τη μεταφορά επιβατών και, στο πλαίσιο της συνεργασίας αυτής, διαθέτει εφαρμογή για έξυπνα τηλέφωνα μέσω της οποίας οι χρήστες μπορούν να παραγγείλουν αγοραίο αυτοκίνητο με οδηγό, εάν οι υπηρεσίες οργανώσεως που παρέχει η πρώτη αυτή επιχείρηση συνδέονται στενά με τις υπηρεσίες μεταφοράς και ιδίως εάν αυτή
               
                           —
                        
                        
                           καθορίζει την τιμολογιακή πρακτική, τον τρόπο διεκπεραιώσεως των πληρωμών και τους όρους μεταφοράς για τις εντολές μεταφοράς
                        
                     και
               
                           —
                        
                        
                           διαφημίζει τα οχήματα, τα οποία παρέχουν υπηρεσίες μεταφοράς με τη δική της μεσολάβηση, χρησιμοποιώντας την επιχειρηματική επωνυμία της, καθώς και ενιαίες προσφορές εκπτώσεων;
                        
                     Σε περίπτωση που το Δικαστήριο δώσει αρνητική απάντηση στο πρώτο ερώτημα:
            
         
               2)
            
            
               Μπορεί να δικαιολογηθεί, υπό τις παρούσες συγκοινωνιακές συνθήκες, η απαγόρευση παροχής υπηρεσιών του είδους που εξετάζεται στην επίδικη περίπτωση, με σκοπό τη διασφάλιση του ανταγωνισμού και της λειτουργικότητας στον τομέα της μεταφοράς με ταξί, για λόγους προστασίας της δημόσιας τάξεως βάσει του άρθρου 16, παράγραφος 1, της οδηγίας 2006/123;
            
         
      (1)  Οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (ΕΕ L 376, σ. 36).